**บันทึกรายงานการประชุมสภาองค์การบริหารส่วนตำบลแสนตอ**

**สมัยสามัญสมัยที่ 4 ครั้งที่ ๑ ประจำปี 2๕๖5**

**วันจันทร์ ที่ 14 พฤศจิกายน 2565**

**ณ ห้องประชุมองค์การบริหารส่วนตำบลแสนตอ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เริ่มประชุมเวลา 13.00 น.

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
|  | **ผู้มาประชุม** |  |  |
| 1 | นายสาโรจน์ โพธิ์ไทย | ประธานสภาฯ | สาโรจน์ โพธิ์ไทย |
| 2 | นายบุญยิ่ง ตานาคำ | รองประธานสภาฯ | บุญยิ่ง ตานาคำ |
| 3 | นางนารีรัตน์ รักจรรยาบรรณ | เลขานุการสภาฯ | นารีรัตน์ รักจรรยาบรรณ |
| 4 | นายกฤษ์ แป๊ะแก้ว | สมาชิกสภา อบต.หมู่ 1 | กฤษ์ แป๊ะแก้ว |
| 5 | นายกิตติศักดิ์ รัตตนวิเชียร | สมาชิกสภา อบต.หมู่ 2 | กิตติศักดิ์ รัตตนวิเชียร |
| 6 | นายอำนวย แสนสุข | สมาชิกสภา อบต.หมู่ 3 | อำนวย แสนสุข |
| 7 | นางสาวณัฐสุจีร์ ชูชาติ | สมาชิกสภา อบต.หมู่ 4 | ณัฐสุจีร์ ชูชาติ |
| 8 | นายเสวก โพธิ์ขาว | สมาชิกสภา อบต.หมู่ 5 | เสวก โพธิ์ขาว |
| 9 | นายธีรพงษ์ วอนเพียร | สมาชิกสภา อบต.หมู่ 6 | ธีรพงษ์ วอนเพียร |
| 10 | นางสาวลภัสกร ศรีเอี่ยม | สมาชิกสภา อบต.หมู่ 9 | ลภัสกร ศรีเอี่ยม |
| 11 | นางสาวจิราพร แสนสุข | สมาชิกสภา อบต.หมู่ 10 | จิราพร แสนสุข |
| 12 | นายไพโรจน์ เกิดฤทธิ์ | สมาชิกสภา อบต.หมู่ 11 | ไพโรจน์ เกิดฤทธิ์ |
| 13 | นายสุเจต ธนกุลศรีสุข | สมาชิกสภา อบต.หมู่ 12 | สุเจต ธนกุลศรีสุข |
| 14 | นายอำนาจ ศรีจันทร์ | สมาชิกสภา อบต. หมู่ 13 | อำนาจ ศรีจันทร์ |
|  | **ผู้เข้าร่วมประชุม** |  |  |
| 1 | นางพรทิพย์ แสนสุข | นายก อบต.แสนตอ | พรทิพย์ แสนสุข |
| 2 | นายสหพัฒน์ ชวลิตบำรุง | รองนายก อบต.แสนตอ | สหพัฒน์ ชวลิตบำรุง |
| 3 | นายสิงหา ใจแก้ว | รองนายก อบต.แสนตอ | สิงหา ใจแก้ว |
| 4 | นายมั่น มีจั่น | เลขานุการนายก อบต. | มั่น มีจั่น |
| 5 | นายธัญญพัฒน์ ภัคพาณิชย์ | หัวหน้าสำนักปลัด | ธัญญพัฒน์ ภัคพาณิชย์ |
| 6 | นายนิวัฒน์ สำอางค์ | ผู้อำนวยการกองช่าง | นิวัฒน์ สำอางค์ |
| 7 | นางภาวิณี เล็กอาราม | ผู้อำนวยการกองคลัง | ภาวิณี เล็กอาราม |
| 8 | นางสุพรรณี โสมสุพรรณ | นักพัฒนาชุมชนชำนาญการ | สุพรรณี โสมสุพรรณ |
| 9 | นายวันชัย วงษ์เอี่ยม | ผู้ใหญ่บ้าน ม.4 | วันชัย วงษ์เอี่ยม |
| 10 | นางสุธาวรรณ นิยมพันธ์ | ผู้ใหญ่บ้าน ม.10 | สุธาวรรณ นิยมพันธ์ |
| 11 | นายสุรีย์วัฒน์ แก้วบุญเพิ่ม | ผู้ช่วยผู้ใหญ่บ้าน ม.11 | สุรีย์วัฒน์ แก้วบุญเพิ่ม |

นารีรัตน์ รักจรรยาบรรณ - สวัสดีค่ะผู้บริหารและสมาชิกสภาทุกท่าน วันนี้เป็นการประชุมสภาสมัยสามัญ

เลขานุการสภา ฯ สมัยที่ 4 ครั้งที่ 1 ประจำปี 2565 เรียนเชิญท่านประธานสภาองค์การบริหารส่วนตำบลแสนตอจุดธูปเทียนบูชาพระรัตนตรัย ขอเรียนเชิญค่ะ

|  |  |
| --- | --- |
| สาโรจน์ โพธิ์ไทย  ประธานสภาฯ | - ดำเนินการจุดธูปเทียนบูชาพระรัตนตรัย  เรียนท่านนายก คณะผู้บริหาร ท่านสมาชิกสภาทุกท่าน และท่านผู้เข้าร่วมประชุมทุกท่านวันนี้ตรงกับ วันจันทร์ ที่ 14 พฤศจิกายน 2565 เป็นการประชุมสภาสมัยสามัญสมัยที่ 4 ครั้งที่ 1 ประจำปี 2565 ก่อนเข้าวาระการประชุมขอตรวจสอบองค์ประชุมก่อนนะครับ ซึ่งวันนี้ สมาชิกสภา ฯ มาครบทุกคนนะครับ ผมขอเปิดการประชุมสภาสมัยสามัญ สมัยที่ 4 ครั้งที่ 1 ประจำปี 2565 |

|  |  |
| --- | --- |
| **ระเบียบวาระที่ 1** | **เรื่องประธานแจ้งให้ที่ประชุมทราบ** |
| สาโรจน์ โพธิ์ไทย  ประธานสภาฯ | -ขอแนะนำตัวข้าราชการใหม่ /พนักงานจ้าง จำนวน 3 ท่านขอเชิญแนะนำตัวครับ |
| มณฑารัตน์ ทองใหญ่  เจ้าพนักงานพัฒนาชุมชน ฯ | -สวัสดีคะ ดิฉัน ชื่อนางสาวมณฑารัตน์ ทองใหญ่ มาดำรงตำแหน่ง เจ้าพนักงานพัฒนาชุมชนคะ เป็นคนจังหวัดปัตตานี คะ ขอฝากเนื้อ ฝากตัว แล้วก็จะตั้งใจทำงานให้ดีที่สุดค่ะ |
| จิรัฏฐ์ ชาติกุลศรีวราพร  คนงานทั่วไป | -สวัสดีครับผมชื่อ นายจิรัฏฐ์ ชาติกุลศรีวราพร มาปฏิบัติหน้าที่ตำแหน่ง พนักงานจ้าง คนงานทั่วไป ช่วยงานสาธารณสุข ครับ |
| เอกลักษณ์ วอนเพียร  คนงานทั่วไป | -สวัสดีครับผมชื่อนายเอกลักษณ์ วอนเพียร มาปฏิบัติหน้าที่ตำแหน่ง พนักงานจ้างคนงานทั่วไป ช่วยงานป้องกันและบรรเทาสาธารณภัย ครับ |
| นารีรัตน์ รักจรรยาบรรณ  เลขานุการสภา ฯ  ที่ประชุม | -ด้วยมีระเบียบกระทรวงมหาดไทยว่าด้วยข้อบังคับการประชุมสภาท้องถิ่นฉบับที่ 3 พ.ศ 2565 ได้มีการเพิ่มเติมดังปรากฏตามเอกสารที่ได้แจ้งให้ทุกท่านไปแล้วและมีการสรุปข้อสาระสำคัญดังนี้    - รับทราบ |
| **ระเบียบวาระที่ 2** | **เรื่อง รับรองรายงานการประชุมสภาฯ สมัยสามัญสมัยที่ 3 ครั้งที่ 1 และครั้งที่ 2 ประจำปี พ.ศ.2565** |
| สาโรจน์ โพธิ์ไทย  ประธานสภาฯ | -ขอสมาชิกสภาฯทุกท่านตรวจสอบสำเนาบันทึกรายงานการประชุมสภาฯสมัยสามัญสมัยที่ 3 ครั้งที่ 1 และครั้งที่ 2 ประจำปี พ.ศ.2565 วันจันทร์ที่ 15 สิงหาคม 2565 และวันอังคารที่ 23 สิงหาคม 2565 ขอให้ท่านสมาชิกสภาฯช่วยตรวจสอบด้วยว่ามีข้อความที่ต้องแก้ไขหรือไม่ครับ  -ถ้าไม่มีผมขอมติที่ประชุมสภาฯรับรองรายงานการประชุมสภาฯ สมัยสามัญสมัยที่ 3 ครั้งที่ 1 และครั้งที่ 2 ประจำปี พ.ศ.2565 ถ้าทุกท่านรับรองรายงานการประชุมขอให้ทุกท่านยกมือขึ้นด้วยครับ |
| ที่ประชุม | -มีมติเห็นชอบรับรองรายงานการประชุมสภาฯ สมัยสามัญสมัยที่ 3 ครั้งที่ 1 และครั้งที่ 2 ประจำปี พ.ศ.2565 วันจันทร์ที่ 15 สิงหาคม 2565 และวันอังคารที่ 23 สิงหาคม 2565 โดยสมาชิกสภาฯยกมือขึ้นทุกคน |
| **ระเบียบวาระที่ 3**  สาโรจน์ โพธิ์ไทย  ประธานสภา ฯ | **เรื่อง เพื่อพิจารณา**  -3.1 การพิจารณาร่างระเบียบสภาอบต.แสนตอว่าด้วยการดำเนินการของ ประชาชนในการเข้าชื่อเสนอข้อบัญญัติท้องถิ่น พ.ศ.  ในระเบียบวาระนี้ขอเชิญท่านปลัดช่วยชี้แจงระเบียบกฎหมายด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับวาระนี้มีระเบียบที่เกี่ยวข้องคือพระราชบัญญัติการเข้าชื่อเสนอข้อบัญญัติท้องถิ่น พ.ศ 2565 มาตรา 9  ผู้มีสิทธิ์เข้าชื่อเสนอข้อบัญญัติท้องถิ่นผู้ใดประสงค์จะเสนอร่างข้อบัญญัติท้องถิ่นตามพระราชบัญญัตินี้และประสงค์จะให้องค์กรปกครองส่วนท้องถิ่นดำเนินการจัดทำร่างข้อบัญญัติท้องถิ่นตามมาตรา 8 (2) ให้หรือดำเนินการให้มีการเชิญชวนให้ร่วมเข้าชื่อตามมาตรา 7 วรรคสาม วรรคสี่ และวรรคห้า หรือให้ดำเนินการทั้งสองกรณีให้ยื่นคำร้องต่อประธานสภาท้องถิ่นและให้ประธานสภาท้องถิ่นมอบหมายให้ปลัดองค์กรปกครองส่วนท้องถิ่นดำเนินการให้ตามความประสงค์ของผู้ร้อง  จำนวนผู้เข้าชื่อยื่นคำร้อง หลักเกณฑ์ วิธีการและเงื่อนไขในการยื่นคำร้อง วิธีการประกาศเชิญชวนและระยะเวลาดำเนินการของปลัดองค์กรปกครองส่วนท้องถิ่นตามวรรคหนึ่ง ให้เป็นไปตามระเบียบที่ประธานสภาท้องถิ่นกำหนดโดยความเห็นชอบของสภาท้องถิ่นจำนวนผู้เข้าชื่อยื่นคำร้องตามวรรคสองจะกำหนดให้เกิน 10 คนมิได้ ในกรณีที่กระทรวงมหาดไทยหรือองค์กรปกครองส่วนท้องถิ่นมีระบบเทคโนโลยีสารสนเทศที่สามารถยืนยันตัวตนบุคคลและตรวจสอบความเป็นผู้มีสิทธิ์เลือกตั้งได้ การเข้าชื่อเสนอร่างข้อบัญญัติท้องถิ่นผ่านทางระบบเทคโนโลยีสารสนเทศดังกล่าวให้กระทำได้โดยไม่ต้องลงลายมือชื่อ ประกอบด้วยกรมส่งเสริมการปกครองท้องถิ่นได้มีหนังสือให้องค์กรปกครองส่วนท้องถิ่นจัดทำร่างระเบียบดังกล่าวส่งให้อำเภอโดยด่วนโดยแนบร่างฉบับดังกล่าวมาด้วย  องค์การบริหารส่วนตำบลแสนตอจึงได้จัดทำร่างระเบียบสภาองค์การบริหารส่วนตำบลว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.. โดยที่เป็นการสมควรให้มีระเบียบสภาองค์การบริหารส่วนตำบลแสนตอ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.  อาศัยอำนาจตามมาตรา 9 วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 โดยความเห็นชอบของสภาท้องถิ่น ในการประชุมสมัย 4 ครั้งที่ 1 เมื่อวันที่ 14 เดือน พฤศจิกายน พ.ศ. 2565 จึงให้กำหนดระเบียบสภาองค์การบริหารส่วนตำบลแสนตอ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. ดังนี้  ข้อ 1 ระเบียบนี้เรียกว่า “ระเบียบสภาองค์การบริหารส่วนตำบลแสนตอ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.  ข้อ 2 ระเบียบนี้ให้ใช้บังคับตั้งแต่วันถัดจากวันประกาศเป็นต้นไป  ข้อ 3 ในระเบียบนี้  “ข้อบัญญัติ” หมายความว่า เทศบัญญัติ และข้อบัญญัติท้องถิ่น  “ปลัดองค์กรปกครองส่วนท้องถิ่น” หมายความว่า ปลัดองค์การบริหารส่วนตำบล และให้หมายความรวมถึงเจ้าหน้าที่ขององค์การบริหารส่วนตำบล ซึ่งปลัดองค์กรปกครองส่วนท้องถิ่นสั่งให้เป็นผู้ดำเนินการแทน  “ผู้มีสิทธิเลือกตั้ง” หมายความว่า ผู้มีสิทธิเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น  “ผู้ประสานงาน” หมายความว่า บุคคลที่ได้รับมอบหมายจากผู้มีสิทธิเลือกตั้งที่ยื่นคำร้องขอต่อประธานสภาองค์การบริหารส่วนตำบล ให้จัดทำร่างข้อบัญญัติท้องถิ่นหรือการเชิญชวนผู้มีสิทธิเลือกตั้ง  ข้อ 4 ผู้มีสิทธิเข้าชื่อเสนอข้อบัญญัติท้องถิ่นใดประสงค์จะให้องค์การบริหารส่วนตำบลดำเนินการจัดทำร่างข้อบัญญัติท้องถิ่นหรือดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่น หรือให้ดำเนินการทั้งสองกรณี ให้ผู้เข้าชื่อจำนวน 10 คน ยื่นคำร้องว่าประสงค์จะให้จัดทำร่างข้อบัญญัติท้องถิ่นหรือเชิญชวนให้ร่วมเข้าชื่อเสนอร่างข้อบัญญัติท้องถิ่นเรื่องใดและหรือมีเนื้อหาอย่างไร โดยมีรายละเอียดเกี่ยวกับชื่อ ชื่อสกุล เลขประจำตัวประชาชน และลายมือชื่อ พร้อมทั้งมอบหมายบุคคลหนึ่งบุคคลใดเป็นผู้ประสานงานเพื่อประโยชน์ในการจัดทำร่างข้อบัญญัติแล้วยื่นต่อประธานสภาองค์การบริหารส่วนตำบลแสนตอด้วยตนเองหรือส่งทางไปรษณีย์ จดหมายอิเล็กทรอนิกส์ สื่ออิเล็กทรอนิกส์ หรือระบบเทคโนโลยีสารสนเทศตามแบบท้ายระเบียบนี้  ให้ประธานสภาองค์การบริหารส่วนตำบลตรวจสอบความถูกต้องของคำร้องตามวรรคหนึ่ง หากตรวจสอบแล้วเห็นว่าไม่ถูกต้อง ครบถ้วน ให้แจ้งผู้ประสานงานแก้ไขข้อบกพร่องดังกล่าวโดยเร็ว แต่หากตรวจสอบแล้วเห็นว่าถูกต้อง ครบถ้วน ให้ถือว่าวันที่ยื่นคำร้องถูกต้องครบถ้วนเป็นวันรับคำร้องขอและให้ดำเนินการต่อไปตามข้อ 5 และให้ประธานสภาองค์การบริหารส่วนตำบล มอบหมายให้ปลัดองค์กรปกครองส่วนท้องถิ่นดำเนินการให้ตามความประสงค์ของผู้ยื่นคำร้อง  ข้อ 5 ในการจัดทำร่างข้อบัญญัติท้องถิ่นให้ปลัดองค์การบริหารส่วนตำบลแสนตอจัดทำร่างข้อบัญญัติท้องถิ่นโดยต้องมีสาระสำคัญและเป็นไปตามแบบที่กำหนดในข้อบังคับการประชุมสภาท้องถิ่น  ปลัดองค์การบริหารส่วนตำบลแสนตอต้องจัดทำร่างข้อบัญญัติท้องถิ่นตามวรรคหนึ่งให้แล้วเสร็จภายในสามสิบวันนับแต่วันที่ได้รับการร้องขอตามข้อ 4 วรรคสอง หากเห็นว่าจะไม่แล้วเสร็จภายในระยะเวลาดังกล่าวให้ปลัดองค์การบริหารส่วนตำบลแสนตอขอขยายระยะเวลาต่อประธานสภาองค์การบริหารส่วนตำบลแสนตอ ซึ่งประธานสภาองค์การบริหารส่วนตำบลแสนตออาจจะขยายให้เป็นกรณีไปก็ได้ แต่เมื่อรวมระยะเวลาที่ขยายแล้วต้องไม่เกินเก้าสิบวัน ทั้งนี้ การจัดทำร่างข้อบัญญัติท้องถิ่นดังกล่าวยังไม่ถือว่ามีผลเป็นการเข้าชื่อเสนอร่างข้อบัญญัติท้องถิ่น ตามกฎหมายว่าด้วยการเข้าชื่อเสนอข้อบัญญัติท้องถิ่น  ข้อ 6 เมื่อปลัดองค์การบริหารส่วนตำบลแสนตอได้จัดทำร่างข้อบัญญัติท้องถิ่นเสร็จเรียบร้อยแล้ว ให้แจ้งผู้ประสานงานรับร่างข้อบัญญัติท้องถิ่นเพื่อไปดำเนินการเชิญชวนต่อไป หรือหากผู้ยื่นคำร้องประสงค์ให้องค์การบริหารส่วนตำบลแสนตอดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นดังกล่าวให้ปลัดองค์การบริหารส่วนตำบลแสนตอดำเนินการตามข้อ 7  ข้อ 7 ให้ปลัดองค์การบริหารส่วนตำบลแสนตอจัดทำประกาศเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นพร้อมกับแนบร่างข้อบัญญัติท้องถิ่น โดยเชิญชวนเป็นการทั่วไปผ่านทางหนังสือ ระบบเทคโนโลยีสารสนเทศ หรือทางอื่น ๆ พร้อมระบุสถานที่จัดส่งเอกสารและที่อยู่ ไปรษณีย์อิเล็กทรอนิกส์ สื่ออิเล็กทรอนิกส์ หรือระบบเทคโนโลยีอื่น  ข้อ 8 ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นสามารถส่งหลักฐานการร่วมเข้าชื่อเสนอร่างข้อบัญญัติท้องถิ่นโดยต้องมีหลักฐานแสดงชื่อ ชื่อสกุล เลขบัตรประจำตัวประชาชนของผู้ร่วมเข้าชื่อ และข้อความที่แสดงให้เห็นว่าตนสมัครใจเข้าร่วมในการเสนอร่างข้อบัญญัติท้องถิ่น พร้อมทั้งลงลายมือชื่อและส่งไปยังสถานที่หรือผ่านสื่ออิเล็กทรอนิกส์ที่ผู้เชิญชวนกำหนดไว้ในหนังสือเชิญชวนหรือสื่ออิเล็กทรอนิกส์ การส่งหลักฐานตามวรรคหนึ่ง สามารถส่งได้ด้วยตนเอง ทางไปรษณีย์ ทางไปรษณีย์อิเล็กทรอนิกส์ หรือสื่ออิเล็กทรอนิกส์อื่น  ข้อ 9 ในกรณีที่องค์การบริหารส่วนตำบลแสนตอจัดให้มีการร่วมเข้าชื่อเสนอร่างข้อบัญญัติท้องถิ่นผ่านระบบสารสนเทศ ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นผ่านทางระบบสารสนเทศนั้น ให้ลงทะเบียนและยืนยันตนก่อนเข้าสู่ระบบเพื่อร่วมเข้าชื่อเสนอร่างข้อบัญญัติท้องถิ่นโดยไม่ต้องลงลายมือชื่อ  ข้อ 10 ผู้มีสิทธิเลือกตั้งที่ร่วมเข้าชื่อเสนอร่างข้อบัญญัติท้องถิ่น มีสิทธิถอนการร่วมเข้าชื่อเสนอร่างข้อบัญญัติท้องถิ่นได้ก่อนที่ผู้มีสิทธิเข้าชื่อจะเสนอร่างข้อบัญญัติท้องถิ่นต่อประธานสภาองค์การบริหารส่วนตำบลแสนตอ  การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่น ให้ทำเป็นหนังสือซึ่งมีข้อความแสดงชื่อ ชื่อสกุล เลขประจำตัวประชาชน และข้อความที่แสดง  ให้เห็นว่าตนเองประสงค์จะถอนการร่วมเข้าชื่อเสนอร่างข้อบัญญัติท้องถิ่นฉบับใด พร้อมลงลายมือชื่อ และส่งให้องค์การบริหารส่วนตำบลแสนตอด้วยตนเองทางไปรษณีย์ ไปรษณีย์อิเล็กทรอนิกส์ หรือทางสื่ออิเล็กทรอนิกส์  การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่นตามข้อ 9 ให้เข้าสู่ระบบการเข้าชื่อเสนอร่างข้อบัญญัติท้องถิ่นทางระบบเทคโนโลยีสารสนเทศนั้น เพื่อยืนยันตัวตนทำรายการถอนชื่อ  ข้อ 11 เมื่อองค์การบริหารส่วนตำบลแสนตอได้รับและรวบรวมหลักฐานการเข้าชื่อของผู้ร่วมเข้าชื่อเสนอร่างข้อบัญญัติท้องถิ่น และมีผู้ร่วมเข้าชื่อเสนอร่างข้อบัญญัติท้องถิ่นจำนวนไม่น้อยกว่าตามที่กฎหมายว่าด้วยการเข้าชื่อเสนอข้อบัญญัติท้องถิ่นกำหนด ให้องค์การบริหารส่วนตำบลแสนตอออกหนังสือรับรองความถูกต้อง ครบถ้วนของจำนวนผู้ร่วมเข้าชื่อเสนอร่างข้อบัญญัติท้องถิ่นให้ผู้ประสานงานเพื่อไปดำเนินการตามมาตรา 8 แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 ต่อไป  ข้อ 12 ให้ประธานสภาองค์การบริหารส่วนตำบลแสนตอ รักษาการตามระเบียบนี้  โดยให้ท่านประธานสภา อบต.แสนตอเป็นผู้ลงนามในประกาศสำหรับรายละเอียดมีสมาชิกท่านใดมีข้อซักถามหรือไม่ถ้าไม่มีขอให้ดำเนินการขอมติที่ประชุมด้วยค่ะ |
| สาโรจน์ โพธิ์ไทย  ประธานสภา ฯ | -ขอมติที่ประชุมหากท่านสมาชิกเห็นชอบอนุมัติร่างระเบียบสภาองค์การบริหารส่วนตำบลแสนตอว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่นพ.ศ..... ถ้าเห็นชอบอนุมัติขอให้สมาชิกยกมือเห็นชอบด้วยครับ |
| มติที่ประชุม | -มีมติเห็นชอบร่างระเบียบสภาองค์การบริหารส่วนตำบลแสนตอว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่นพ.ศ.... ดังนี้  เห็นชอบ 11 เสียง  งดออกเสียง 2 เสียง |
|  | **3.2 เรื่องการพิจารณาร่างข้อบัญญัติองค์การบริหารส่วนตำบลแสนตอ เรื่องการติดตั้งบ่อดักไขมันบำบัดน้ำเสียในอาคาร พ.ศ....** |
| สาโรจน์ โพธิ์ไทย  ประธานสภา ฯ | -ในระเบียบวาระนี้ขอเชิญท่านปลัดช่วยชี้แจงระเบียบกฎหมายด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบที่เกี่ยวข้องกับการพิจารณาเห็นชอบร่างข้อบัญญัติขั้นตอนวิธีการต่างๆเหมือนกับการเสนอร่างข้อบัญญัติที่ได้ชี้แจงกับท่านสมาชิกไปแล้วแต่จะมีเพิ่มเติมคือ1. พรบ.สภาตำบลและองค์การบริหารส่วนตำบลปีพ.ศ. 2537 และที่แก้ไขเพิ่มเติมถึงฉบับปัจจุบันมาตรา 46 (2) สภาอบต. มีอำนาจหน้าที่พิจารณาและให้ความเห็นชอบร่างข้อบัญญัติ อบต.  2.ระเบียบกระทรวงมหาดไทยว่าด้วยข้อบังคับประชุมสภาพ.ศ. 2547 แก้ไขเพิ่มเติมถึงฉบับที่ 3 พ.ศ. 2565 ข้อ 45 ญัตติร่างข้อบัญญัติที่ประชุมสภาท้องถิ่นที่ต้องพิจารณาเป็นสามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดก็ได้ในการพิจารณา 3 วาระรวดเดียวผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่ประชุมจะเป็นผู้เสนอก็ได้เมื่อที่ประชุมสภาท้องถิ่นอนุมัติให้พิจารณาสามวาระรวดแล้วการพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภาโดยประธานที่ประชุมเป็นคณะกรรมการแปรญัตติ |
| สาโรจน์ โพธิ์ไทย  ประธานสภา ฯ | -ในลำดับต่อไปใคร่ขอกราบเรียนเชิญนายก อบต.ชี้แจงรายละเอียดร่างข้อบัญญัติด้วยครับ |
| พรทิพย์ แสนสุข  นายก อบต.แสนตอ | -สำหรับร่างข้อบัญญัติเรื่องการติดตั้งบ่อดักไขมันบำบัดน้ำเสียในอาคาร พ.ศ.... ขอให้ปลัดอบต.ชี้แจงหลักเกณฑ์และเหตุผลและรายละเอียดในตัวร่างข้อบัญญัติด้วยค่ะ |
| นารีรัตน์ รักจรรยาบรรณ  เลขานุการสภา ฯ | **บันทึกหลักการและเหตุผล**  **ประกอบร่างข้อบัญญัติองค์การบริหารส่วนตำบลแสนตอ**  **เรื่อง การติดตั้งบ่อดักไขมันบำบัดน้ำเสียในอาคาร พ.ศ. …….**  **หลักการ**  ให้มีข้อบัญญัติองค์การบริหารส่วนตำบลแสนตอ เรื่อง การติดตั้งบ่อดักไขมันบำบัดน้ำเสียในอาคาร  **เหตุผล**  การกำหนดให้มีการติดตั้งบ่อดักไขมัน เพื่อบังคับใช้กับอาคารที่ปลูกสร้างใหม่และอาคารที่อยู่ระหว่างการปลูกสร้างใหม่ในวันที่ข้อบัญญัตินี้มีผลใช้บังคับ โดยเฉพาะอาคารปลูกสร้างที่มีการระบายน้ำทิ้งลง หรือไหลไปสู่แหล่งระบายน้ำภายในเขตองค์การบริหารส่วนตำบลแสนตอ เพื่อป้องกันรักษาสภาพสิ่งแวดล้อม และแก้ไขปัญหาคุณภาพน้ำ จึงตราข้อบัญญัตินี้  **(ร่าง)**  **ข้อบัญญัติองค์การบริหารส่วนตำบลแสนตอ**  **เรื่อง การติดตั้งบ่อดักไขมันบำบัดน้ำเสียในอาคาร พ.ศ. …….**  โดยที่เป็นการสมควรตราข้อบัญญัติองค์การบริหารส่วนตำบลแสนตอ เรื่อง การติดตั้งบ่อดักไขมันบำบัดน้ำเสียในอาคาร  อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบมาตรา ๒๐(๓) แห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม โดยความเห็นชอบของสภาองค์การบริหารส่วนตำบลแสนตอและนายอำเภอ ท่ามะกาจึง ตราข้อบัญญัติไว้ดังต่อไปนี้  **ข้อ ๑** ข้อบัญญัตินี้เรียกว่า “ ข้อบัญญัติองค์การบริหารส่วนตำบลแสนตอ เรื่อง การติดตั้งบ่อดักไขมันบำบัดน้ำเสียในอาคาร พ.ศ. ... ”  **ข้อ ๒** ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป  **ข้อ 3** บรรดาข้อบัญญัติ หรือข้อบังคับ กฎ ระเบียบและคำสั่งอื่นใดขององค์การบริหารส่วนตำบลแสนตอ ซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทน  **ข้อ ๔** ในข้อบัญญัตินี้  “อาคาร” หมายความว่า ตึก บ้าน เรือน ร้านค้า ร้านอาหาร สำนักงานหรือสิ่งที่สร้างอย่างอื่นซึ่งบุคคลอาจเข้าอยู่หรือเข้าใช้สอยได้  “บ่อดักไขมัน” หมายความว่า สิ่งที่ใช้แยกจำพวกน้ำมันและไขมันออกจากน้ำซึ่งผ่านการใช้แล้ว  “การระบายน้ำ” หมายความว่า การผันน้ำ การปล่อยน้ำ การเทน้ำ การสาดน้ำ หรือการกระทำอื่นใดที่เป็นการถ่ายเทน้ำ  “แหล่งระบายน้ำ” หมายความว่า ทางหรือท่อระบายน้ำ ลำกระโดง ลำราง คู คลอง แม่น้ำ ทะเลและแหล่งน้ำสาธารณะ แหล่งน้ำธรรมชาติและแหล่งน้ำที่เป็นของเอกชน ซึ่งมีทางเชื่อมต่อหรือสามารถไหลไปสู่แหล่งน้ำสาธารณะหรือแหล่งน้ำธรรมชาติได้  “เจ้าพนักงานท้องถิ่น” หมายความว่า นายกองค์การบริหารส่วนตำบลแสนตอ  **ข้อ ๕** ข้อบัญญัตินี้ให้ใช้บังคับแก่อาคารที่มีการระบายน้ำทิ้งลงหรือไหลไปสู่แหล่งระบายน้ำและยังไม่มีกฎหมายใดกำหนดมาตรการเกี่ยวกับการกำจัดน้ำมันและไขมันสำหรับอาคารประเภทนั้น  **ข้อ ๖** ให้เจ้าของหรือผู้ครอบครองอาคารตามข้อ ๕ ติดตั้งบ่อดักไขมันตามมาตรฐานที่เจ้าพนักงานท้องถิ่นประกาศกำหนด  ให้เจ้าของหรือผู้ครอบครองอาคารที่มีการปลูกสร้างใหม่ดำเนินการติดตั้งบ่อดักไขมันสำหรับอาคารนั้น ให้แล้วเสร็จก่อนเข้าอยู่อาศัยหรือใช้สอย และหากอาคารใดอยู่ระหว่างการปลูกสร้างใหม่ในวันที่ข้อบัญญัตินี้มีผลใช้บังคับ ก็ให้ดำเนินการติดตั้งบ่อดักไขมันเช่นเดียวกัน  **ข้อ 7** ให้เจ้าของหรือผู้ครอบครองตามข้อ ๕ เก็บ ขน น้ำมันหรือไขมันในบ่อดักไขมันไปกำจัดและซ่อมแซมบำรุงรักษาบ่อดักไขมันให้อยู่ในสภาพที่ใช้การได้ตามปกติอยู่เสมอ  **ข้อ 8** ผู้ใดฝ่าฝืนข้อบัญญัตินี้ ต้องระวางโทษปรับไม่เกินหนึ่งพันบาท  **ข้อ 9** ให้เจ้าพนักงานท้องถิ่นประกาศและประชาสัมพันธ์ให้ประชาชนทราบถึงการปฏิบัติตามข้อบัญญัตินี้  **ข้อ 10** ให้เจ้าพนักงานท้องถิ่นมีอำนาจยกเว้นการปฏิบัติตามข้อบัญญัตินี้ตามความจำเป็น โดยพิจารณาถึงสภาพ ลักษณะหรือการใช้ประโยชน์ของอาคาร หรือสภาพพื้นที่ เช่น พื้นที่บนภูเขา พื้นที่เกษตรกรรม พื้นที่ในชนบท  **ข้อ 11** ให้นายกองค์การบริหารส่วนตำบลแสนตอรักษาการตามข้อบัญญัตินี้ และให้มีอำนาจออกประกาศหรือคำสั่งเพื่อปฏิบัติการเป็นไปตามข้อบัญญัตินี้  สำหรับรายละเอียดทั้งหมดปรากฏตามเอกสารที่แจกพวกท่านเรียบร้อยแล้วค่ะ |
| สาโรจน์ โพธิ์ไทย  ประธานสภา ฯ | -ขอมติที่ประชุมสภาเพื่อพิจารณาสามวาระรวดด้วยครับ |
| ที่ประชุม | -มีมติอนุมัติให้พิจารณาร่างข้อบัญญัติ อบต.แสนตอเรื่องการติดตั้งบ่อดักไขมันบำบัดน้ำเสียในอาคาร พ.ศ.... สามวาระรวดเดียวดังนี้  1. เห็นชอบ 11 เสียง  2. งดออกเสียง 2 เสียง |
| สาโรจน์ โพธิ์ไทย  ประธานสภา ฯ | -วาระที่ 1.รับหลักการ  วาระที่ 2.แปรญัตติ  วาระที่3 ลงมติ  ระเบียบวาระที่1 รับหลักการกระผมขอมติจากสมาชิกสภาว่าจะรับหลักการร่างข้อบัญญัติเรื่องการติดตั้งบ่อดักไขมันบำบัดน้ำเสียในอาคารพ.ศ.... หรือไม่ขอมติ ที่ประชุมด้วยครับหากเห็นชอบโปรดยกมือขึ้นด้วยครับ |
| ที่ประชุม | -มติเห็นชอบรับหลักการร่างข้อบัญญัติเรื่องการติดตั้งบ่อดักไขมันบำบัดน้ำเสียในอาคาร พ.ศ.... ดังนี้  1. เห็นชอบ 11 เสียง  2. งดออกเสียง 2 เสียง |
| สาโรจน์ โพธิ์ไทย  ประธานสภา ฯ | -ลำดับต่อไปขอให้ท่านสมาชิก ฯ เสนอชื่อคณะกรรมการแปรญัตติ 3 - 7 ท่านเพื่อเป็นคณะกรรมการแปรญัตติและในการเสนอชื่อคณะกรรมการแปรญัตติจะต้องมีผู้รับรอง2 ท่านด้วยครับ |
| สุเจต ธนกุลศรีสุข  สมาชิก อบต. หมู่ 12 | -ผมขอเสนอนายอำนวย แสนสุข สมาชิก อบต.หมู่ 3 เป็นคณะกรรมการแปรญัตติโดยมีผู้รับรอง 2 ท่านคือนายไพโรจน์ เกิดฤทธิ์ สมาชิก อบต.หมู่ 11 และ นายกฤษ์ แป๊ะแก้ว สมาชิก อบต.หมู่ 1 |
| นายอำนวย แสนสุข  สมาชิก อบต.หมู่ 3 | -ผมขอเสนอ นายเสวก โพธิ์ขาว สมาชิก อบต.หมู่ 5 เป็นคณะกรรมการแปรญัตติโดยมีผู้รับรอง 2 ท่านคือนางสาวจิราพร แสนสุข สมาชิก อบต.หมู่ 10 และ นายอำนาจ ศรีจันทร์ สมาชิก อบต.หมู่ 13 |
| นายกฤษ์ แป๊ะแก้ว  สมาชิก อบต.หมู่ 1 | -ผมขอเสนอ นายธีรพงษ์ วอนเพียร สมาชิก อบต.หมู่ 6 เป็นคณะกรรมการแปรญัตติโดยมีผู้รับรองสองท่านคือ นางสาวลภัสกร ศรีเอี่ยม สมาชิก อบต.หมู่ 9 และนายกิตติศักดิ์ รัตตนวิเชียร สมาชิก อบต.หมู่ 2 |
| สาโรจน์ โพธิ์ไทย  ประธานสภา ฯ | -เนื่องจากข้อบัญญัติฉบับนี้ไม่ใช่เรื่องงบประมาณรายจ่ายซึ่งสภาอบตกำหนดให้พิจารณา3 วาระรวดและการแปรญัตติได้กำหนดให้แปรญัตติได้เต็มสภาโดยให้ประธานในที่ประชุมเป็นกรรมการแปรญัตติ |
|  | วาระที่ 2 การแปรญัตติมีสมาชิกสภาท่านใดประสงค์จะแปรญัตติหรือไม่ |
| ที่ประชุม | -ไม่มีสมาชิกสภาท่านใดประสงค์จะแปรญัตติ |
| สาโรจน์ โพธิ์ไทย  ประธานสภา ฯ  ที่ประชุม | ระเบียบวาระที่ 3 การลงมติขอมติจากสมาชิกสภาหากเห็นชอบร่างข้อบัญญัติเรื่อง การติดตั้งบ่อดักไขมันบำบัดน้ำเสียในอาคารพ.ศ. ขอให้สมาชิกสภายกมือขึ้นด้วยครับ  - มีมติเห็นชอบร่างข้อบัญญัติ เรื่องการติดตั้งบ่อดักไขมัน บำบัดน้ำเสียในอาคาร พ.ศ.  โดยสมาชิกสภา ฯยกมือขึ้นทุกคน |
| สาโรจน์ โพธิ์ไทย  ประธานสภา ฯ | -เมื่อสมาชิกสภาให้ความเห็นชอบร่างข้อบัญญัติเรื่องการติดตั้งบ่อดักไขมันบำบัดน้ำเสียในอาคารพ.ศ. จะได้นำเสนอเพื่อให้นายอำเภอลงนามอนุมัติต่อไป |
|  | **3.3 การพิจารณาร่างแผนพัฒนาท้องถิ่น พ.ศ. 2566 - 2570 เพิ่มเติมครั้งที่ 2 / 2565** |
| สาโรจน์ โพธิ์ไทย  ประธานสภา ฯ | -ระเบียบวาระนี้ขอเชิญปลัดชี้แจงระเบียบกฎหมายด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบวาระนี้ใช้ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561 โดยที่เป็นการสมควรปรับปรุงระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ.2559 ให้เป็นปัจจุบัน อาศัยอำนาจตามความในมาตรา ๕ มาตรา ๑๖ และมาตรา ๑๗ แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ รัฐมนตรีว่าการกระทรวงมหาดไทยจึงออกระเบียบไว้ ดังนี้  ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้ (๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่ เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่ เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล  พ.ศ. 2537 ด้วย เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่ วันที่ผู้บริหารท้องถิ่นประกาศใช้” |
| สาโรจน์ โพธิ์ไทย  ประธานสภา ฯ | -ขอเชิญฝ่ายบริหารท่านนายกชี้แจงรายละเอียดในการเพิ่มเติมแผนด้วยครับ |
| พรทิพย์ แสนสุข  นายก อบต.แสนตอ | -สำหรับรายละเอียดขอเชิญปลัด อบต.ชี้แจงด้วยคะ |
| นารีรัตน์ รักจรรยาบรรณ  เลขานุการสภา ฯ | -สืบเนื่องจากข้าราชการบรรจุใหม่และมีการโอนย้ายทำให้ไม่มีเครื่องคอมพิวเตอร์ใช้ในสำนักงาน เพื่อใช้ในการปฏิบัติงานให้กับประชาชนจึงมีความจำเป็นต้องขอโอนเงินงบประมาณไปตั้งจ่ายเป็นรายการใหม่  เนื่องด้วยจังหวัดกาญจนบุรีได้ส่งโครงการขอเงินอุดหนุนการจัดการแข่งขันกีฬาแห่งชาติครั้งที่ 48 กาญจนบุรีเกมส์ และการแข่งขันกีฬาคนพิการแห่งชาติครั้งที่ 38 กาญจณิกาเกมส์ ประจำปีงบประมาณ 2566 ซึ่งโครงการดังกล่าวไม่ได้บรรจุอยู่ในแผนพัฒนาท้องถิ่นพ.ศ. 2566 -2570 จึงมีความจำเป็นที่จะต้องเพิ่มเติมแผนพัฒนาท้องถิ่นพ.ศ. 2566-2570 เพิ่มเติมครั้งที่ 2 / 2565 ในปีงบประมาณพ.ศ. 2566 จำนวนเงิน 250,000 บาทรายละเอียดดังปรากฏในเอกสารที่ได้แจกให้ทุกท่านไปแล้ว |
| สาโรจน์ โพธิ์ไทย  ประธานสภา ฯ | -ขอให้ท่านสมาชิกทุกท่านได้โปรดพิจารณาร่างแผนพัฒนาท้องถิ่น อปท.(พ.ศ. 2566 – 2570) เพิ่มเติมฉบับที่ 2 พ.ศ. 2565 ที่ผู้บริหารท้องถิ่นเสนอด้วยครับหากท่านสมาชิกมีมติเห็นชอบร่างแผนพัฒนาท้องถิ่นของ อปท.พ.ศ. 2566 - 2570 เพิ่มเติมฉบับที่ 2 พ.ศ. 2565 โปรดยกมือขึ้นด้วยครับ |
| ที่ประชุม | -มีมติให้ความเห็นชอบร่างแผนพัฒนาท้องถิ่นของ อปท.(พ.ศ. 2566 - 2570) เพิ่มเติมฉบับที่ 2 พ.ศ. 2565 ดังนี้  1 เห็นชอบ 11 เสียง  2. งดออกเสียง 2 เสียง |
|  | **3.4 การพิจารณาร่างแผนพัฒนาท้องถิ่น (พ.ศ. 2566 - 2570) เปลี่ยนแปลงครั้งที่ 1 / 2565** |
| สาโรจน์ โพธิ์ไทย  ประธานสภา ฯ | -ระเบียบวาระนี้ขอเชิญปลัดชี้แจงระเบียบกฎหมายด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบวาระนี้ใช้ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นฉบับที่ 3 พ.ศ. 2561 ข้อ 22 /1 เพื่อประโยชน์ของประชาชนการเปลี่ยนแปลงแผนพัฒนาท้องถิ่นให้เป็นอำนาจของคณะกรรมการพัฒนาท้องถิ่นสำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบลพ.ศ. 2537 ด้วย เมื่อแผนพัฒนาท้องถิ่นตามวรรคหนึ่งได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้พร้อมทั้งปิดประกาศให้ประชาชนทราบโดยเปิดเผยไม่น้อยกว่า 30 วันนับแต่วันที่ผู้บริหารท้องถิ่นประกาศใช้ |
| สาโรจน์ โพธิ์ไทย  ประธานสภา ฯ  พรทิพย์ แสนสุข  นายก อบต.แสนตอ | -ขอเชิญฝ่ายบริหารท่านนายกชี้แจงรายละเอียดในการเปลี่ยนแปลงแผนด้วยครับ  -สำหรับรายละเอียดขอเชิญ ปลัด อบต.ชี้แจงด้วยคะ |
| นารีรัตน์ รักจรรยาบรรณ  เลขานุการสภา ฯ | -เนื่องจากมีความจำเป็นต้องเปลี่ยนแปลงแผนบางรายการเนื่องจากประชาชนมีความต้องการมากขึ้นจึงจำเป็นต้องขอเปลี่ยนแปลงจากซ่อมสร้างถนนลาดยางกว้าง 7 เมตรยาว 2,660 เมตรหรือมีพื้นที่ดำเนินการไม่น้อยกว่า 21,280 ตารางเมตรเป็นการซ่อมสร้างถนนลาดยางกว้าง 6 เมตรยาว 1,725 เมตรหรือมีพื้นที่ดำเนินการไม่น้อยกว่า 10,350 ตารางเมตรพร้อมติดตั้งเสาไฟพลังงานแสงอาทิตย์และเสาเหล็กนำทางยางพาราในปีงบประมาณ 2566 งบประมาณ 10 ล้านบาทดังปรากฏตามเอกสารที่แจกให้ทุกท่านไปเรียบร้อยแล้วค่ะ |
| สาโรจน์ โพธิ์ไทย  ประธานสภา ฯ | -ขอให้ท่านสมาชิกทุกท่านได้โปรดพิจารณาร่างแผนพัฒนาท้องถิ่นองค์กรปกครองส่วนท้องถิ่นพ.ศ. 2566 - 2570 เปลี่ยนแปลงครั้งที่ 1/ 2565 ที่ผู้บริหารท้องถิ่นเสนอด้วยครับท่านสมาชิกท่านใดมีมติเห็นชอบร่างแผนพัฒนาท้องถิ่น พ.ศ. 2566 - . 2570 เปลี่ยนแปลงครั้งที่ 1/ 2565 โปรดยกมือขึ้นด้วยครับ |
| ที่ประชุม | -มีมติให้ความเห็นชอบร่างแผนพัฒนาท้องถิ่นพ.ศ. 2566 - 2570 เปลี่ยนแปลงครั้งที่ 1 / 2565 ดังนี้  1. เห็นชอบ 11 เสียง  2. งดออกเสียง 2 เสียง |
|  | **3.5 การพิจารณาโอนเงินงบประมาณรายจ่ายประจำปีงบประมาณ พ.ศ. 2566 ครั้งที่ 1 / 2566** |
| สาโรจน์ โพธิ์ไทย  ประธานสภา ฯ | -สำหรับระเบียบกฎหมายขอให้ท่านปลัด อบต.ชี้แจงด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบกฎหมายที่เกี่ยวข้องกับวาระนี้ก็จะมีระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่นพ.ศ. 2563 ข้อ 27 การโอนเงินงบประมาณรายจ่ายในงบลงทุนโดยการโอนเพิ่ม โอนลด ที่ทำให้ลักษณะปริมาณคุณภาพเปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น |
| สาโรจน์ โพธิ์ไทย  ประธานสภา ฯ | -สำหรับรายละเอียดการขออนุมัติโอนงบประมาณรายจ่ายประจำปีงบประมาณ พ.ศ. 2566 ครั้งที่ 1 / 2566 ขอเชิญท่านนายกเป็นผู้ชี้แจงรายละเอียดด้วยครับ |
| พรทิพย์ แสนสุข  นายก อบต.แสนตอ | -สำหรับรายละเอียดขอเชิญปลัด อบต.ชี้แจงด้วยคะ |
| นารีรัตน์ รักจรรยาบรรณ  เลขานุการสภา ฯ | -เนื่องจากสำนักปลัดมีพนักงานส่วนตำบลบรรจุใหม่แล้วมีพนักงานโอนย้ายและไม่มีเครื่องใช้สำนักงานในการปฎิบัติงานเพื่อให้การบริการประชาชนจึงมีความจำเป็นที่ต้องโอนงบประมานไปตั้งจ่ายเป็นรายการใหม่ดังมีรายการดังนี้  **โอนเพิ่มรายการที่1**. แผนงานบริหารงานทั่วไป งานบริหารทั่วไป งบลงทุนประเภทคุรุภัณฑ์คอมพิวเตอร์หรืออิเล็กทรอนิกส์ รายการเครื่องคอมพิวเตอร์จำนวน 22,000 บาท โดยโอนลดจากแผนงานงบกลาง งบกลาง ประเภทรายจ่ายเบี้ยยังชีพผู้สูงอายุจำนวน 22,000 บาท  **โอนเพิ่มรายการที่2.** แผนงานบริหารงานทั่วไป งานบริหารทั่วไป งบลงทุน ประเภทคุรุภัณฑ์คอมพิวเตอร์หรืออีเล็คโทรนิคส์ รายการเครื่องคอมพิวเตอร์จำนวน 30,000 บาทโดยโอนลด จากแผนงานงบกลาง งบกลาง ประเภทรายการจ่ายเบี้ยยังชีพผู้สูงอายุจำนวน 30,000 บาท  **โอนเพิ่มรายการที่3** แผนงานบริหารงานทั่วไป งานบริหารทั่วไป งบลงทุน ประเภทคุรุภัณฑ์คอมพิวเตอร์หรืออีเล็คโทรนิคส์ รายการเครื่องพิมพ์ Multifunction แบบฉีดหมึกพร้อมติดตั้งถังหมึกพิมพ์ จำนวน 22,500บาท โอนลดจากแผนงบกลาง งบกลางประเภท รายจ่ายเบี้ยยังชีพผู้สูงอายุ จำนวน 22,500 บาท  **โอนเพิ่มรายการที่4** แผนงานบริหารงานทั่วไป งานบริหารทั่วไป งบลงทุน ประเภทคุรุภัณฑ์สำนักงาน รายการเก้าอี้สำนักงาน 2 ตัวจำนวน 6,000 บาทโดยโอนลดจากแผนงานงบกลาง ประเภท รายจ่ายเบี้ยยังชีพผู้สูงอายุ จำนวน 6,000 บาท  **โอนเพิ่มรายการที่ 5**.แผนงานบริหารงานทั่วไป งานบริหารทั่วไป งบลงทุน ประเภทคุรุภัณฑ์สำนักงาน รายการเครื่องเคลือบจำนวน 3,000 บาท โดยโอนลดจากแผนงานงบกลาง งบกลาง ประเภทรายจ่ายเบี้ยอย่างที่ผู้สูงอายุ จำนวน 3,000 บาท |
| นารีรัตน์ รักจรรยาบรรณ  เลขานุการสภา ฯ | -ขอให้ท่านสมาชิกสภาทุกท่านดูเอกสารรายละเอียดรายการใหม่ในใบโอนเพื่อประกอบการพิจารณาด้วยค่ะ |
| สาโรจน์ โพธิ์ไทย  ประธานสภา ฯ | -ขอมติที่ประชุมสภาโอนงบประมาณรายจ่ายประจำปี 2566 ครั้งที่1 / 2566 รายการที่ 1.เครื่องคอมพิวเตอร์ 22,000 บาท  รายการที่ 2.เครื่องคอมพิวเตอร์แบบที่สอง 30,000 บาท  รายการที่ 3.เครื่องพิมพ์แบบ Multifunction ฉีดหมึก 22,500 บาท  รายการที่ 4 เก้าอี้สำนักงานจำนวน 2 ตัว 6,000 บาท  รายการที่ 5 เครื่องเคลือบจำนวน 3,000 บาท  รวม 5 รายการเป็นเงินจำนวน 83,500 บาท  ถ้าอนุมัติโอนงบประมาณรายจ่ายขอให้สมาชิกสภา ฯ ทุกท่านยกมือขึ้นด้วยครับ |
| ที่ประชุม | -มีมติอนุมัติโอนงบประมาณรายจ่ายประจำปีงบประมาณ 2566 ครั้งที่1 / 2566 จำนวน 5 รายการดังกล่าวข้างต้นเป็นเงินจำนวน 83,500 บาทโดยทุกรายการมีมติดังนี้  1.เห็นชอบอนุมัติ 11 เสียง  2.งดออกเสียง 2 เสียง |
|  | **3.6 การพิจารณาการส่งมอบครุภัณฑ์เกย์หายใจจำนวน 3 ท่อให้กับโรงพยาบาลส่งเสริมสุขภาพตำบลบ้านแสนตอ** |
| สาโรจน์ โพธิ์ไทย  ประธานสภา ฯ | -สำหรับระเบียบกฎหมายขอให้ท่านปลัด อบต.ชี้แจงด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบกฎหมายที่เกี่ยวข้องเรื่องของการโอนและการส่งมอบทรัพย์สินมีระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐพ.ศ. 2560 ข้อ 2.5(3) การโอนให้โอนแก่หน่วยงานของรัฐหรือองค์กรสาธารณกุศลตามมาตรา 47 (7) แห่งประมวลรัชดากรทั้งนี้ให้มีหลักฐานการส่งมอบไว้ต่อกันด้วย |
| สาโรจน์ โพธิ์ไทย  ประธานสภา ฯ | -สำหรับรายละเอียดการขออนุมัติส่งมอบครุภัณฑ์เกย์หายใจจำนวน 3 ท่อให้กับโรงพยาบาลส่งเสริมสุขภาพตำบลบ้านแสนตอขอเชิญท่านนายกเป็นผู้ชี้แจงรายละเอียดด้วยครับ |
| พรทิพย์ แสนสุข  นายก อบต.แสนตอ | -สำหรับรายละเอียดขอให้ปลัด อบต.ชี้แจงด้วยค่ะ |
| นารีรัตน์ รักจรรยาบรรณ  เลขานุการสภา ฯ | -สืบเนื่องมาจากช่วงสถานการณ์โควิดที่ผ่านมา อบต.แสนตอ ได้ดำเนินการจัดซื้อคุรุภัณฑ์เกร์หายใจจำนวน 3 ท่อเพื่อใช้ในการช่วยเหลือผู้ป่วยโควิดแต่ปัจจุบันสถานการณ์โควิดได้คลี่คลายลงนักวิชาการสาธารณาสุขได้นำเสนอหากเกร์หายใจไม่ได้ใช้เป็นเวลานานจะทำให้เสื่อมคุณภาพและไม่สามารถใช้การได้ดังนั้นเพื่อเป็นการให้เกิดประโยชน์สูงสุดให้กับประชาชนจึงอยากขอมติสภาเพื่อมีมติส่งมอบมีเกร์หายใจจำนวน 3 ท่อให้กับโรงพยาบาลส่งเสริมสุขภาพตำบลบ้านแสนตอเพื่อใช้ในงานสาธารณสุขดูแลสุขภาพและช่วยชีวิตให้กับประชาชนในเขตพื้นที่ตำบลแสนตอดังปรากฏตามรายละเอียดที่ได้แจกให้กับสมาชิกทุกท่านเรียบร้อยแล้วค่ะ |
| สาโรจน์ โพธิ์ไทย  ประธานสภา ฯ | -ขอมติที่ประชุมสภาเพื่อส่งมอบครุภัณฑ์เกร์หายใจจำนวน 3 ท่อให้กับโรงพยาบาลส่งเสริมสุขภาพตำบลบ้านแสนตอ ถ้าให้ส่งมอบขอให้สมาชิกสภายกมือขึ้นด้วยครับ |
| ที่ประชุม | -มีมติเห็นชอบอนุมัติส่งมอบครุภัณฑ์เกย์หายใจจำนวน 3 ท่อให้กับโรงพยาบาลส่งเสริมสุขภาพตำบลบ้านแสนตอโดยมีมติ ดังนี้  1.เห็นชอบ 11 เสียง  2.งดออกเสียง 2 เสียง |
|  | **3.7 การพิจารณาการรับมอบคุรุภัณฑ์เครื่องพิมพ์เอกสารชนิดเลเซอร์ขาวดำจำนวน 1 เครื่องจากกองทุนหลักประกันสุขภาพองค์การบริหารส่วนตำบลแสนตอ** |
| สาโรจน์ โพธิ์ไทย  ประธานสภา ฯ | -สำหรับระเบียบกฎหมายขอให้ท่านปลัด อบต.ชี้แจงด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบกฎหมายที่เกี่ยวข้องกับวาระนี้มีดังนี้ระเบียบกฎหมายที่เกี่ยวข้องเดิมใช้ระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่นพ.ศ. 2535 ข้อ 9 กรณีมีผู้อุทิศพัสดุให้เป็นกรรมสิทธิ์ให้แก่หน่วยการบริหารราชการส่วนท้องถิ่นหรือให้สิทธิ์อันเกี่ยวกับพัสดุหรือมอบให้เป็นผู้ดูแลพัสดุนั้นถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธิ์นั้นๆ ได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นนั้นแต่ในปัจจุบันเรายังบังคับใช้ตาม พรบ.การจัดซื้อจัดจ้างและการบริหารพัสดุภาครัฐพ.ศ. 2560 ซึ่งมาตรา 3 ให้ยกเลิกบทบัญญัติเกี่ยวกับพัสดุที่อยู่ภายใต้บังคับแห่ง พรบ.การจัดซื้อจัดจ้างและการบริหารพัสดุภาครัฐ พ.ศ. 2560 ประกอบกับระเบียบกระทรวงการคลังว่าด้วยการจัดซื้อจัดจ้างและการบริหารพัสดุพ.ศ. 2560 ข้อ 4 (3) กำหนดให้หัวหน้าหน่วยงานของรัฐของราชการส่วนท้องถิ่นหมายถึงนายกองค์การบริหารส่วนตำบลดังนั้นกรณีที่มีผู้อุทิศพัสดุให้เป็นกรรมสิทธิ์แก่องค์กรปกครองส่วนท้องถิ่นหรือให้สิทธิ์อันเกี่ยวกับพัสดุหรือมอบให้เป็นผู้ดูแลจึงเป็นอำนาจของหัวหน้าหน่วยงานของรัฐ  จึงได้มีการหารือเกี่ยวกับการเอาพัสดุที่มีผู้อุทิศให้เป็นกรรมสิทธิ์แก่องค์กรปกครองส่วนท้องถิ่นหรือให้เป็นสิทธิ์อันเกี่ยวกับพัสดุหรือมอบให้เป็นผู้ดูแลโดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐได้พิจารณาแล้วโดย มีความเห็นคือตาม พรบ.การจัดซื้จัดจ้างและการ  บริหารพัสดุภาครัฐพ.ศ. 2560 มาตรา 3 ให้ยกเลิกบทบัญญัติเกี่ยวกับพัสดุการจัดซื้อจัดจ้างหรือการบริหารพัสดุในกฎหมาย ระเบียบ ข้อบังคับ ประกาศข้อบัญญัติ และข้อกำหนดใดๆของหน่วยงานของรัฐที่อยู่ภายใต้บังคับแห่งพระราชบัญญัติซึ่งตามพรบ. มาตรา 3 มีเจตนาให้ยกเลิกบทบัญญัติเกี่ยวกับพัสดุสำหรับกรณีอื่นที่ไม่ได้เกี่ยวกับการจัดซื้อจัดจ้างหรือการบริหารพัสดุก็ยังคงดำเนินการตามระเบียบที่เกี่ยวข้องต่อไปเมื่อข้อเท็จจริงปรากฏว่ากรณีมีผู้อุทิศพัสดุให้เป็นกรรมสิทธิ์ให้แก่หน่วยงานบริหารราชการส่วนท้องถิ่นหรือให้สิทธิ์อันเกี่ยวกับพัสดุหรือมอบให้เป็นผู้ดูแลพัสดุนั้นถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธิ์นั้นๆ ได้ต่อเมื่อได้รับความเห็นชอบจากสภาหน่วยการบริหารราชการส่วนท้องถิ่นและเป็นไปตามระเบียบอื่นที่เกี่ยวข้องแต่อย่างไรก็ดีหลังจากที่ได้รับพัสดุมาแล้วจะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุ พ.ศ. 2560 หมวด 9 การบริหารพัสดุต่อไป (หนังสือที่ กค (กวจ) 05.2/020147) ลงวันที่ 18 พฤษภาคม 2561) |
| สาโรจน์ โพธิ์ไทย  ประธานสภา ฯ | -ขอมติเห็นชอบรับมอบครุภัณฑ์เครื่องพิมพ์เอกสารชนิดเลเซอร์ขาวดำจำนวน 1 เครื่องขอเชิญท่านนายกเป็นผู้ชี้แจงรายละเอียดด้วยครับ |
| พรทิพย์ แสนสุข  นายก อบต.แสนตอ | -สำหรับรายละเอียดขอให้ปลัด อบต.ชี้แจงด้วยค่ะ |
| นารีรัตน์ รักจรรยาบรรณ  เลขานุการสภา ฯ | -เนื่องจากกองทุนหลักประกันสุขภาพ องค์การบริหารส่วนตำบลแสนตอได้ดำเนินการจัดซื้อครุภัณฑ์เครื่องพิมพ์เอกสารชนิดเลเซอร์ขาวดำจำนวน 1 เครื่องเพื่อใช้ใน  กิจการกองทุน แต่กองทุนหลักประกันสุขภาพไม่มีงบประมาณในการซ่อมแซมบำรุงรักษาอีกทั้งการบริหารงานกองทุนหลักประกันสุขภาพอยู่ภายใต้ความร่วมมือกับองค์กรปกครองส่วนท้องถิ่นดังนั้นเพื่อให้การบริหารงานมีประสิทธิภาพและเกิดประโยชน์สูงสุดกับประชาชนจึงเห็นควรรับมอบครุภัณฑ์เครื่องพิมพ์เอกสารชนิดเลเซอร์ขาวดำรุ่น docuprint p265dw ยี่ห้อ fujixerox จำนวน 1 เครื่องจากกองทุนหลักประกันสุขภาพองค์การบริหารส่วนตำบลแสนตอดังปรากฏรายละเอียดที่ได้แจกให้กับสมาชิกทุกท่านไปเรียบร้อยแล้วค่ะ |
| สาโรจน์ โพธิ์ไทย  ประธานสภา ฯ | -ขอมติที่ประชุมเพื่อให้ความเห็นชอบรับมอบครุภัณฑ์เครื่องพิมพ์เอกสารชนิดเลเซอร์ขาวดำจำนวน 1 เครื่องจากกองทุนหลักประกันสุขภาพองค์การบริหารส่วนตำบลแสนตอถ้าเห็นชอบให้รับมอบขอให้สมาชิกสภา ฯ ยกมือด้วยครับ |
| ที่ประชุม | -มีมติเห็นชอบอนุมัติรับมอบครุภัณฑ์เครื่องพิมพ์เอกสารชนิดเลเซอร์ขาวดำจำนวน 1 เครื่องโดยมีมติดังนี้  1. เห็นชอบ 11 เสียง  2.งดออกเสียง 2 เสียง |
| **ระเบียบวาระที่ 4** | **เรื่อง รายงานเพื่อทราบ**  **4.1 รายงานแสดงผลการปฎิบัติงานประจำปีงบประมาณ พ.ศ.2565** |
| สาโรจน์ โพธิ์ไทย  ประธานสภา ฯ | -สำหรับระเบียบกฎหมายขอเชิญท่านปลัด อบต.ชี้แจงด้วยครับ |
| นารีรัตน์ รักจรรยาบรรณ  เลขานุการสภา ฯ | -อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึงฉบับที่ 7 พ.ศ. 2562 ตามมาตรา 58 / 5 วรรค 5 และ 6 ซึ่งกำหนดให้นายกองค์การบริหารส่วนตำบลจัดทำรายงานแสดงผลการปฎิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปีคำแถลงนโยบายของนายกองค์การบริหารส่วนตำบลและรายงานแสดงผลการปฎิบัติงานตามนโยบายให้ประกาศไว้โดยเปิดเผยนะที่ทำการองค์การบริหารส่วนตำบลด้วย |
| สาโรจน์ โพธิ์ไทย  ประธานสภา ฯ | -สำหรับรายละเอียดขอเชิญท่านนายกชี้แจงครับ |
| พรทิพย์ แสนสุข  นายก อบต.แสนตอ | -สำหรับรายละเอียดขอให้ปลัด อบต.เป็นผู้ชี้แจงค่ะ |
| นารีรัตน์ รักจรรยาบรรณ  เลขานุการสภา ฯ | -เนื่องจากรายงานแสดงผลการปฎิบัติงานของ อบต.แสนตอประจำปีงบประมาณ พ.ศ. 2565 เป็นผลการดำเนินงานของผู้บริหารและสมาชิกสภาปีที่แล้วดังปรากฏตามเอกสารที่เจ้าหน้าที่วิเคราะห์นโยบายและแผนได้ดำเนินการจัดทำและแจกให้กับท่านสมาชิกไปเรียบร้อยแล้วหากมีข้อสงสัยสามารถสอบถามรายละเอียดได้ค่ะ |
| สุเจต ธนกุลศรีสุข  สมาชิก อบต.หมู่ 12 | -ค่าวัสดุงานบ้านงานครัวทำไมตั้งงบและจ่ายเยอะจัง |
| ธัญญพัฒน์ ภัคพาณิชย์  หัวหน้าสำนักปลัด | -ค่าใช้จ่ายตัวนี้จะรวมค่าอาหารเสริมนมของโรงเรียนและศูนย์พัฒนาเด็กเล็กรวม 4แห่งด้วยจึงทำให้ยอดค่าวัสดุงานบ้านงานครัวมีจำนวนมาก |
| ไพโรจน์ เกิดฤทธิ์  สมาชิก อบต.หมู่ 11 | -งานทำท่อหมู่ 11 จำนวน 80,000 บาทผู้รับจ้างเข้าดำเนินการโดยไม่แจ้งผู้นำชุมชนผู้รับจ้างจึงเอาแม็คโครตักบริเวณด้านหน้าของท่อระบายน้ำทำให้ท่อหลุดซึ่งจริงๆแล้วโครงการนี้ต้องดำเนินการช่วงหลังท่อระบายน้ำมิใช้หน้าท่อระบายน้ำจึงขอให้แจ้งผู้รับจ้างมาดำเนินการแก้ไขท่อที่หลุดด้านหน้าท่อระบายน้ำให้เรียบร้อยเพราะเป็นความผิดของผู้รับจ้างมิใช่ต้องไปเบิกในงบค่าซ่อมแซมเพราะไม่ใช่ความเสียหายที่เกิดขึ้นโดยธรรมชาติ |
| นิวัฒน์ สำอางค์ ผู้อำนวยการกองช่าง | -เดี๋ยวจะให้ผู้รับจ้างมาดำเนินการแก้ไขข้อบกพร่อง |
| สุเจต ธนกุลศรีสุข  สมาชิก อบต. หมู่ 12 | -งานนี้ช่างไม่ได้มาควบคุมงานหรือไม่ได้มาดูงานเลยผมอยู่หน้างานตลอดขอให้ผู้บริหารดำเนินการกับช่างที่ไม่ได้มาควบคุมงานด้วยมันจะทำให้งานไม่ได้มาตรฐานไม่เป็นไปตามสเปคที่กำหนด ขอให้ผู้อำนวยการกองช่างช่วยกวดขันช่างผู้ควบคุมงานให้มาคุมงานก่อสร้างให้ตรงตามแบบเพราะงานหลังคาศูนย์พัฒนาเด็กเล็กก็ไม่มีใครไปคุม |
| นิวัฒน์ สำอางค์ ผู้อำนวยการกองช่าง | -อย่างไรเรื่องช่างควบคุมงานที่ไม่ได้ควบคุมงานผมจะคุยกับผู้บริหารเพื่อสอบข้อเท็จจริงต่อไป |
| สุเจต ธนกุลศรีสุข  สมาชิก อบต. หมู่ 12 | -ค่าเก้าอี้ทำไมจัดซื้อ 3,300 แล้วทำไมคราวที่ขอโอนงบค่าเก้าอี้แค่ตัวละ 3,000 บาท |
| ภาวิณี เล็กอาราม  ผู้อำนวยการกองคลัง | -เนื่องจากมีข้าราชการเจ้าพนักงานกองคลัง เป็นผู้ที่มีรูปร่างใหญ่จึงจะซื้อเก้าอี้ไซด์ปกติไม่ได้จึงต้องจัดซื้อเก้าอี้ที่ตัวใหญ่กว่าจึงทำให้ราคาสูงกว่า |
| สาโรจน์ โพธิ์ไทย  ประธานสภา ฯ | -มีสมาชิกท่านใดจะสอบถามรายละเอียดอีกหรือไม่ถ้าไม่มีถือว่ารับทราบนะครับ |
| ที่ประชุม | -รับทราบ |
|  | **4.2 รายงานการติดตามและประเมินผลแผนพัฒนาท้องถิ่น(พ.ศ. 2561-2565)ประจำปีงบประมาณ พ.ศ. 2565** |
| สาโรจน์ โพธิ์ไทย  ประธานสภา ฯ | -ขอเชิญท่านปลัดอบต.ชี้แจงระเบียบกฎหมายด้วยครับ |
| นารีรัตน์ รักจรรยาบรรณ  เลขานุการสภา ฯ | -สำหรับระเบียบกฎหมายที่เกี่ยวข้องกับการติดตามและประเมินผล มีดังต่อไปนี้  ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548 แก้ไขเพิ่มเติมถึงฉบับที่ 3 พ.ศ. 2561 สาระสำคัญดังนี้ข้อ 12 ให้ยกเลิกความใน (3) ของข้อ 29 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548 ซึ่งแก้ไขเพิ่มเติมโดยระเบียบกระทรวงมาไทยว่าด้วยการจัดทำแผนพัฒนาขององค์กรปกครองส่วนท้องถิ่นฉบับที่ 2 พ.ศ. 2559 และให้ใช้ความต่อไปนี้แทน |
|  | (3) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายใน 15 วันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่า 30 วันโดยอย่างน้อยปีละ 1 ครั้งภายในเดือนธันวาคมของทุกปี  ข้อ 13 ให้ยกเลิกความใน (5) ของข้อ 30 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นพ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นฉบับที่ 2 พ.ศ. 2559 และให้ใช้ความต่อไปนี้แทน  (5) ผู้บริหารท้องถิ่นเสนอผลการติดตามและประเมินผลต่อสภาท้องถิ่นและคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายใน 15 วันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าวและต้องปิดประกาศไว้เป็นระยะเวลาไม่น้อยกว่า 30 วันโดยอย่างน้อยปีละ 1 ครั้งภายในเดือนธันวาคมของทุกปี  เมื่อวันที่ 10 พฤศจิกายน 2565 คณะกรรมการติดตามและประเมินผลแผนได้มีการประชุมไปเรียบร้อยแล้วซึ่งมีรายละเอียดในการติดตามและประเมินผลแผนดังต่อไปนี้  ยุทธศาสตร์ จำนวนโครงการ ร้อยละ  โครงการที่ปรากฏ โครงการที่ได้ปฏิบัติ ของโครงการที่ปรากฏอยู่  อยู่ในแผนพัฒนา ในแผนพัฒนา  1. การพัฒนาด้านเศรษฐกิจ 28 2 7.14  2.การพัฒนาด้านโครงสร้างพื้นฐาน 85 12 14.11  3.การพัฒนาสังคม 68 22 32.35  4. การพัฒนาด้านทรัพยากรธรรม  ชาติและสิ่งแวดล้อม 11 1 9.09  5.การพัฒนาด้านศาสนา  ศิลปวัฒนธรรม 18 4 22.22  6. การพัฒนาด้านบริหารการ  จัดการ 21 1 4.76  **รวม 231 42 18.18**  ข้อเสนอแนะของคณะกรรมการติดตามและประเมินผลแผนพัฒนาแผนพัฒนาท้องถิ่นพ.ศ 2561 - 2565 ประจำปีงบประมาณพ.ศ 2565  **ผลจากการติดตาม**  1 โครงการจัดงานวันลอยกระทงงบประมาณที่จัดงานลอยกระทงน้อยเกินไป  2 โครงการพัฒนาด้านโครงสร้างพื้นฐาน  2.1 โครงการก่อสร้างถนนคอนกรีตเสริมเหล็กหมู่ 10(บริเวณบ้าน ด.ต. สุพจน์ สุโข - บ้านนางมะลิ พูลน้อย)  2.2 โครงการก่อสร้างถนนคอนกรีตเสริมเหล็กหมู่ 12 (บริเวณบ้านนายชูชัยพงษ์ธิติปัญญากร – บ้านนายประเสริฐ พงษ์ฐิติปัญญากร)  2.3 โครงการก่อสร้างถนนคอนกรีตเสริมเหล็กหมู่ 13 (บริเวณแยกซอยบ้านนายศิระ จงนวกิจ หมู่ 12 – บ้านนายสมชาย เสลานนท์หมู่ 13)  ส่วนผสมของคอนกรีตมีขนาดใหญ่บดไม่ละเอียดเหมือนเอาเศษปูนที่ถูกทิ้งมาผสมบดไม่ละเอียดไม่มีคุณภาพได้มาตรฐาน  3. ช่างควบคุมงานไม่ควบคุมงานก่อสร้างให้เป็นไปตามแบบของโครงการ  **ข้อเสนอแนะเพิ่มเติม**  1. ควรเพิ่มงบประมาณโครงการลอยกระทงให้มากขึ้นเพื่อเป็นค่าใช้จ่ายงานด้านมหรสพให้ใหญ่ขึ้นจะได้ดึงดูดประชาชนให้มาร่วมงานเพิ่มมากขึ้น  2. ให้ช่างผู้ควบคุมงานอยู่ควบคุมงานให้ตรงตามแบบสเปครายละเอียดของงานก่อสร้าง  3. ให้ผู้บังคับบัญชากำกับดูแลช่างให้ควบคุมงานก่อสร้างให้เป็นไปด้วยความถูกต้องเรียบร้อย  4. ในปีต่อไปควรตั้งข้อบัญญัติงบประมาณรายจ่ายประจำปีงบประมาณ พ.ศ. 2567 พิจารณาให้มีการจัดโครงการวันเด็กแห่งชาติและโครงการแข่งขันกีฬาต้านยาเสพติดอบต.แสนตอเกมส์ ไว้ด้วยเพื่อเด็กตำบลแสนตอจะได้เข้าร่วมกิจกรรมกันได้โดยไม่ต้องไปตำบลอื่น |
| สุเจต ธนกุลศรีสุข  สมาชิก อบต.หมู่ 12 | -สำหรับการติดตามและประเมินแผนถนน ค.ส.ล.เกือบทุกโครงการโดยเฉพาะโครงการถนน ค.ส.ล.หมู่ 12 บริเวณบ้านนายชูชัยปูนที่ผสมมามีส่วนผสมของก้อนปูนก้อนใหญ่เอามาเทด้วยฝากให้คิดทำอะไรกันก็ขอให้ดูหน้างานให้ดูทุกขั้นตอนเพราะงานก่อสร้างผู้รับจ้างเชาเชื่อช่าง ช่างให้ทำอะไรเค้าก็ทำถนน ค.ส.ล. หลาย ๆ โครงการเบิก 500,000 เต็มหมดไม่มีการต่อรองราคาหรือลดราคาเลยและเป็นผู้รับจ้างรายเดียวกันเราเสียภาษีก็อยากจะให้งานออกมาดีฝากให้ทุกคนช่วยกันดูเราจะได้งานที่มีคุณภาพและการติดตามและประเมินผลแผนทางเจ้าหน้าที่จะพิมพ์เอกสารตกขอให้เพิ่มในรายละเอียดหากผู้บริหารตัดงบประมาณงานแข่งขันกีฬาและงานวันเด็กก็ขอให้ตัดโครงการของผู้สูงอายุและโครงการครอบครัวที่พาคนไปดูงานและไปเที่ยวด้วยออกจะได้มีข้อปฏิบัติที่ทำเหมือน ๆ กัน |
| สาโรจน์ โพธิ์ไทย  ประธานสภา ฯ | -มีสมาชิกท่านใดสอบถามรายละเอียดอีกหรือไม่ถ้าไม่มีถือว่ารับทราบนะครับ |
| ที่ประชุม | -รับทราบ |
| **ระเบียบวาระที่ 5** | **เรื่อง อื่นๆ** |
| สาโรจน์ โพธิ์ไทย  ประธานสภา ฯ | -ท่านใดมีข้อราชการที่ต้องชี้แจงหรือมีเรื่องที่จะสอบถามพูดคุยขอเชิญได้ครับ |
| สุเจต ธนกุลศรีสุข  สมาชิก อบต.หมู่ 12 | **เรื่องที่1.เรื่องน้ำประปาหมู่ 12**  ขอให้ทาง อบต.ช่วยดำเนินการจัดทำเรื่องระเบียบการใช้น้ำประปาหมู่ 12 ให้เรียบร้อยให้กับทุกหมู่บ้านที่มีประปาเพื่อให้หมู่บ้านได้นำไปบังคับใช้เพราะมีระเบียบการบริหารประปาอยู่หากประปาชำรุดเสียหายจะได้ขอเงินช่วยเหลือจาก อบต.ต่อได้อย่างเช่นหมู่ 12 ตอนนี้ขาดทุนอยู่และอยู่ในช่วงของการทดสอบระบบเนื่องจากประปาได้แยกมิเตอร์ให้กับอบต.และโรงพยาบาลส่งเสริมสุขภาพตำบลแล้วเดี๋ยวสิ้นเดือนนี้ก็น่าจะรู้ผลว่าจะเป็นอย่างไรหากหมู่บ้านขาดทุนชุมชนก็มีหนังสือให้ อบต.เข้าไปดูแลเพราะการบริหารงานขยะก็ขาดทุนเหมือนกับอบต. ที่ต้องรับผิดชอบไปเพราะเป็นงานบริการและชาวบ้านก็ได้รับความเดือดร้อน  **เรื่องที่ 2 หินคลุก**  หินคลุกลงไปมีบิลไหมผมถามคนขับรถบอกว่าไม่มีบิลแล้วเรา จะรู้ได้อย่างไรว่าน้ำหนักเท่าไหร่ครบหรือไม่ครบฝากด้วยว่าให้มีบิลให้ อบต.ตรวจว่าเที่ยวลงกี่ตันเมื่อก่อนรถวิ่งหินคลุกจะมีคนเก็บบิลที่หน้าองค์การบริหารส่วนตำบลก่อนจะวิ่งไปลงแต่ละหมู่บ้านแต่ตอนนี้ไม่มีบิลจึงไม่รู้ว่าน้ำหนักเท่าไหร่ครบหรือไม่  **เรื่องที่ 3 การปรับปรุงห้องช่าง**  การปรับปรุงห้องช่าง ผอ.ช่างบอกทุบฝาผนัง ในการประชุมครั้งที่แล้ว ทำไมไม่ทุบ ฝาผนัง อย่างที่บอกไว้ |
| นิวัฒน์ สำอางค์ ผู้อำนวยการกองช่าง | -ทำตามแบบที่กำหนดครับ |
| สุเจต ธนกุลศรีสุข  สมาชิก อบต.หมู่ 12 | -ถ้าช่างพูดแบบนี้ก็ไม่ต้องคุยกันจบกันไป  **เรื่องที่ 4 ทรายหล่น**  ทรายหล่นบนถนนหมู่บ้านโป่งข้างหมู่ 13 ให้แจ้งผู้ประกอบการล้างถนนด้วยทรายหล่นเลอะเถอะบนถนนมากฝุ่นคุ้งอยากจะให้ปลัดช่างและผู้มีส่วนเกี่ยวข้องดำเนินการให้ถูกต้องด้วยเค้าได้มาขออนุญาตเราไหมถ้าเค้าทำไม่ถูกต้องไม่ขออนุญาตก็ขอให้ปิดไปเลยเมื่อก่อน อบต.ฉาย เคยพูดและร้องเรียนไว้ถ้าไม่ทำตามให้หยุดดำเนินการคนอื่นเค้ายังเสียภาษีเลยแต่ผู้ประกอบการไม่เสียภาษีมันไม่ถูกต้องแต่ตอนนี้ช่วยเอาทรายออกก่อนให้มาทำด้วยรวมถึงโรงปุ๋ยฝั่งตรงข้ามด้วยขอให้ อบต.เราเข้มงวดหน่อยเพราะถนนของเราเสียหายและให้บอกด้วยให้บรรทุกวิ่งพอประมาณไม่ใช่แบกมาเต็มกล่องให้นายกฯช่วยไปพูดคุยกับผู้ประกอบการวิ่งทรายจะได้ไหมทรายจะได้ไม่เข้าตา |
| กฤษ์ แป๊ะแก้ว  สมาชิก อบต.หมู่ 1 | -เจ้าหน้าที่อบต.ทำงานกี่โมงขึ้นมาติดต่อราชการมาเจอบ้างไม่เจอบ้างอยากจะให้มีตัวสแกนเพื่อให้เจ้าหน้าที่เข้างาน |
| นารีรัตน์ รักจรรยาบรรณ  เลขานุการสภา ฯ | -เวลาปฏิบัติราชการ 8 โมงครึ่งถึง 16:30 น. แต่ปัญหานี้ท่านรองสิงหา ใจแก้ว ได้พูดในการประชุมประจำเดือนพนักงานลูกจ้างไปแล้วก็อยากจะให้ทุกท่านคณะผู้บริหารหัวหน้าส่วนช่วยควบคุมกำกับดูแลพนักงานเจ้าหน้าที่ให้เข้าตรงตามเวลาปฏิบัติราชการ |
| กฤษ์ แป๊ะแก้ว  สมาชิกสภา อบต.หมู่ 1 | -ฝากคณะผู้บริหารเรื่องท่อระบายน้ำบ้านยายล้วนด้วย เรื่องไฟฟ้าหมู่บ้านแจ้งช่างแล้วซ่อมช้าขอให้ผู้บริหารช่วยด้วยครับ ไฟดวงใหญ่ตรงบริเวณเกาะกลางถนนขอให้ช่วยดำเนินการให้ด้วย |
| จิราพร แสนสุข  สมาชิก อบต.หมู่ 10 | -อยากทราบถึงขั้นตอนของการดำเนินการซ่อมไฟฟ้าว่าเป็นอย่างไรเนื่องจากปัจจุบันการซ่อมไฟฟ้าดำเนินการช้าชาวบ้านได้รับความเดือดร้อน |
| ภาวิณี เล็กอาราม  ผู้อำนวยการกองคลัง | -ขอชี้แจงขั้นตอนการซ่อมไฟฟ้ามีดังนี้ 1 - 15 ของทุกเดือนรับแจ้งจุดซ่อม เขียนคำร้องที่กองช่าง 15 ของทุกเดือนกองช่างส่งบันทึกซ่อมไฟฟ้ามาที่พัสดุที่รับคำร้องไว้ ส่งคำร้องของ 15 ทุกเดือนจะดำเนินการซ่อมให้ในเดือนถัดไป |
| อำนวย แสนสุข  สมาชิก อบต.หมู่ 3 | -อยากให้สมาชิกควบคุมดูแลว่าซ่อมกี่จุดละเซ็นรับรองด้วย |
| สุเจต ธนกุลศรีสุข  สมาชิก อบต.หมู่ 12 | - เรื่องการมาปฏิบัติงานของเจ้าหน้าที่ที่ปฎิบัติงานสายให้ขีดเส้นใต้หากใครเกิน 8 .30 น. หรือใครเกิน 9.00 น.ก็ให้ขีดเส้นชื่อแล้วให้ผู้บริหารคาดโทษไว้  - ขอขอบคุณนายกที่ได้จัดซื้อโต๊ะหินที่แตกนำมาติดตั้งใหม่ให้เหมือนเดิม  - ประชาชนต้องการหินคลุกมีงบซ่อมแซมอีกหรือไม่เพราะช่วงที่ผ่านมาฝนตกเยอะถนนเสียหายมาก หมู่12 ได้รับความเดือดร้อนสมาชิกทุกคนที่อยากจะขอหินคลุกมาซ่อมแซมถ้าหากมีงบซ่อมแซมหินคลุกต่อไปอีกก็ให้ผู้อำนวยการกองช่างบอกด้วยว่ากี่ตันให้ไปชั่งมาด้วยและให้มีบิลบอกว่าคันนี้บรรทุกกี่ตันถ้าหากจะลงหินคลุกให้เรียกประชุมรอบนอกก่อนว่าแต่ละหมู่จะได้เท่าไหร่แบ่ง ๆ กันไป |
| นิวัฒน์ สำอางค์  ผู้อำนวยการกองช่าง | -งบซ่อมแซมหินคลุกเดียวขอกลับไปเช็คงบประมาณดูอีกทีนะครับ  งบซ่อมที่ผ่านมาผู้นำพาไปลงบ้านส่วนตัวกันเยอะ |
| นารีรัตน์ รักจรรยาบรรณ  เลขานุการสภา ฯ | -นี่เพิ่งจะทราบว่าไปลงที่บ้านส่วนตัวเนื่องจากไม่ได้เป็นกรรมการตรวจรับแต่จะแจ้งให้ผู้บริหารและสมาชิกทราบหน้าที่ขององค์การปกครองส่วนท้องถิ่นคือการให้บริการสาธารณะมิใช่ให้เพื่อการส่วนตัวหากหน่วยงานตรวจสอบเข้าตรวจสอบจะถูกเรียกเงินคืน |
| กิตติศักดิ์ รัตตนวิเชียร  สมาชิก อบต.หมู่ 2 | -ขอให้ซ่อมเสียงตามสายหมู่ 2 เนื่องจากตอนนี้ใช้การไม่ได้  -กล้องวงจรปิดขอให้มีการปรับปรุงทุกหมู่บ้านเนื่องจากพอไปดูกล้องแล้วไม่เห็นหน้าคนร้ายขอให้กล้องมีความคมชัดมากขึ้นเพราะมีเหตุการณ์เกิดขึ้นในชุมชนจะได้ตรวจสอบกล้องวงจรปิดได้ |
| นารีรัตน์ รักจรรยาบรรณ  เลขานุการสภา ฯ | -ขอให้ทุกท่านส่งแผนการขุดลอกในปีงบประมาณ 2566 ที่กองช่างด้วยเพื่อจะได้ดำเนินการนำข้อมูลไปขออนุญาตหน่วยงานที่เกี่ยวข้องเช่นชลประทานหรือจัดรูปที่ดิน |
| สุพรรณี โสมสุพรรณ  นักพัฒนาชุมชนชำนาญการ | **-ประชาสัมพันธ์**  **-โครงการเงินอุดหนุนเพื่อการเลี้ยงดูเด็กแรกเกิดขณะนี้มีการลงทะเบียนแอพพลิเคชั่นสามารถตรวจสอบสิทธิ์ได้สำหรับคุณสมบัติของผู้ลงทะเบียนมีดังนี้ผู้ปกครอง**  1.เป็นบิดามารดาหรือบุคคลอื่นที่เป็นผู้เลี้ยงดูเด็กแรกเกิด  2.เด็กแรกเกิดต้องอาศัยรวมอยู่ด้วย  3.อาศัยอยู่ในครัวเรือนที่มีรายได้น้อยสมาชิกครัวเรือนมีรายได้เฉลี่ยไม่เกิน 100,000 บาทต่อคนต่อปี  4.ผู้ปกครองรับเงินผ่านบัญชีผู้บริการพร้อมเพลย์ด้วยเลขบัตรประจำตัวประชาชน  **เด็กแรกเกิด**  เด็กที่มีอายุไม่เกินหกปีมีสัญชาติไทยอาศัยอยู่กับผู้ปกครองในครัวเรือนที่มีรายได้น้อยและไม่อยู่ในสถานสงเคราะห์ของหน่วยงานรัฐหรือเอกชนตามที่อธิบดีกรมกิจการเด็กและเยาวชนประกาศกำหนด  ลงทะเบียน ณ หน่วยรับลงทะเบียนกรุงเทพมหานคร สำนักงานเขตเมืองพัทยา ณ ศาลาว่าการเมืองพัทยา ส่วนภูมิภาค องค์การบริหารส่วนตำบล หรือเทศบาล  **เอกสารประกอบการลงทะเบียน ณ หน่วยรับลงทะเบียน**  1. แบบคำร้องขอลงทะเบียน  2.แบบคำรับรองสถานะของครัวเรือน  3.สูติบัตรเด็กแรกเกิด  4.บัตรประจำตัวประชาชนแบบอเนกประสงค์สมาร์ทการ์ดของผู้ปกครอง  5.ใบรับรองเงินเดือนหรือหนังสือรับรองรายได้ของสมาชิกในครัวเรือนทุกคนที่ประกอบอาชีพเป็นเจ้าหน้าที่รัฐพนักงานรัฐวิสากิจหรือพนักงานบริษัท  6.สำเนาเอกสารหรือบัตรประจำตัวเจ้าหน้าที่ของรัฐบัตรหรือเอกสารอื่นที่แสดงสถานะหรือตำแหน่งของผู้รับรองคนที่ 1 และผู้รับรองคนที่ 2  ประชาสัมพันธ์การรับเบี้ยยังชีพผู้สูงอายุซึ่งในเอกสารประชาสัมพันธ์ได้บอกวันเดือนปีเกิดและบอกวันเดือนปีที่ได้รับเบี้ยยังชีพผู้สูงอายุฝากทุกท่านช่วยประชาสัมพันธ์ด้วย  **เรื่องที่ 3 เรื่องเงินสงเคราะห์**  เงินสงเคราะห์ 3,000 บาทขอให้ส่งเรื่องเข้ามาในงานพัฒนาชุมชนโดยผู้เสียชีวิตต้องไม่เกิน 6 เดือนคะ |
| สหพัฒน์ ชวลิตบำรุง  รองนายก อบต.แสนตอ | -รถแม็คโครที่นำมาขุดลอกติดต้นยูคาลิปตัสที่ปลูกอยู่ทำให้รถแม็คโครทำงานลำบากขอความร่วมมือผู้นำชุมชนด้วยครับ |
| สุเจต ธนกุลศรีสุข  สมาชิก อบต.หมู่ 12 | -ชลประทานได้ห้ามปลูกต้นยูคาลิปตัส ริมคลองถ้าจะดำเนินการให้แจ้งล่วงหน้าหนึ่งอาทิตย์จะได้ให้ชาวบ้านโค่นเอาไปขายถ้าโค่นไม่ได้เดี๋ยวผมจะโทรหาชลประทานให้มาดำเนินการให้ขอให้ดำเนินการช่วงเกี่ยวข้าวแล้วจะได้ดำเนินการได้สะดวก  อยากให้ผู้บริหารขอรถ อบจ.มาขุดลอกคลองและคลองยืม หมู่6 หมู่ 8 และหมู่ 12 |
| สาโรจน์ โพธิ์ไทย  ประธานสภา ฯ | -สำหรับวาระอื่นๆมีสมาชิกท่านใดจะเสนออีกไหมครับถ้าไม่มีการดำเนินการประชุมปิดประชุมสภาสมัยสามัญ สมัยที่4 ครั้งที่ 1 / 2565 ได้ดำเนินการครบทุกวาระแล้วก็ขอขอบคุณทุกท่านที่มาประชุม ขอปิดประชุมครับ |
| ปิดประชุมเวลา | 17.00 น. |

ลงชื่อ นารีรัตน์ รักจรรยาบรรณ ผู้จดรายงานการประชุม

(นางนารีรัตน์ รักจรรยาบรรณ)

ตำแหน่ง เลขานุการสภาองค์การบริหารส่วนตำบลแสนตอ

ลงชื่อ สาโรจน์ โพธิ์ไทย ผู้ตรวจรายงานการประชุม

(นายสาโรจน์ โพธิ์ไทย)

ตำแหน่ง ประธานสภาองค์การบริหารส่วนตำบลแสนตอ

คณะกรรมการได้ตรวจรายงานการประชุมแล้วเห็นว่ามีข้อความถูกต้องจึงลงลายมือชื่อไว้เป็นสำคัญ

ลงชื่อ........................................................ ประธานคณะกรรมการ

(นายสุเจต ธนกุลศรีสุข)

ลงชื่อ........................................................... คณะกรรมการ

(นายเสวก โพธิ์ขาว)

ลงชื่อ............................................................. คณะกรรมการ

(นายอำนวย แสนสุข)